Elisabeth Sladen

Elisabeth Clara Heath-Sladen, (Liverpool, 1946ko otsailaren 1a - Southall, Londres, 2011ko apirilaren 19a) Ingalaterrako aktorea izan zen, Doctor Who telesailean Sarah Jane Smithen papera egiteagatik ezaguna dena, doktorearen laguntzailea hain zuzen ere.

Beranduago Doctor Whoren spin-off baten protagonista izan zen, The Sarah Jane Adventures telesailean hain zuzen ere.

Biografia 
Elliott-Clarke antzerki eskolan egin zituen ikasketak eta Liverpool Playhouse antzokian hasi zen lanean eszena zuzendariaren laguntzaile. Lehenengo aktore lana Brian Miller senarra izango zenarekin batera egin zuen antzoki hartan. Otelo antzezlanean Desdemona izan zen bere lehenengo paper garrantzitsua.

1965ean hartu zuen aurreneko aldiz filme batean, baina bere izena ez da agertzen kredituetan. Ondoren Britainia Handiko hainbat telesailetan agertu zen. Aipagarriena Coronation Street telesail ezagunean izan zuen lana, Anita Reynolds taberna zerbitzaria izan baitzen 6 ataletan.

Z-Cars telesailean agertu ondoren 1973an hango ekoizle zen Ron Craddockek Doctor Who telesailerako casting bat egitera animatu zuen, jakin gabe zein izango zen bete beharreko papera. Doktorearen laguntzaile bihurtu zen eta Sarah Jane Smith pertsonaiarekin arrakasta itzela izan zuen. Hiru denboraldi egin zituen hirugarren (Jon Pertwee) eta laugarren (Tom Baker) doktoreekin batera. 1976an telesaila utzi zuenean berri garrantzitsua izan zen, ordurarte Doktore aldaketa baino ez zeen notizia. Ordutik aurrera pertsonai honi lotuta gelditu zen eta Doctor Who-ren atal berezi ugaritan azaldu zen, 1981ean, 1983an eta 2006-2010 bitartean ere bai. 

2007an The Sarah Jane Adventures spin-offa sortu zen eta lau denboraldi egin zituen bertan. Honetaz gain Doctor Who  eta The Sarah Jane Adventures telesailaren ondorengo hainbat audio drama egin zituen BBC radio eta Big Finish Productions etxeentzat.

Bizitza pertsonala 
1968an Brian Miller aktorearekin ezkondu zen eta alaba bat izan zuten, Sadie Miller. Alaba ere azaldu izan zen Doctor Who telesaileko atal batean 6 urte zituela.

2011ko apirilaren 19an hil zen pankrea minbiziak jota.

Filmografia

Filmeak

Telesailak

Audioa

Erreferentziak

Kanpo estekak 
 Aktorearen IMDBko fitxa irakurgai 

Liverpooldarrak‎
Ingalaterrako aktoreak
Doctor Who telesaileko aktoreak